CELEX: 22021D1946
Language: sl
Date: 2021-09-28 00:00:00
Title: Sklep št. 1/2021 specializiranega odbora, ustanovljenega s členom 8(1)(r) Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani, z dne 28. septembra 2021 glede podaljšanja obdobja iz člena 540(3), v katerem se lahko z Združenim kraljestvom izmenjujejo profili DNK in daktiloskopski podatki (2021/1946) (V skladu s pravilom 9(2) Priloge 1 k Sporazumu o trgovini in sodelovanju sekretariat evidentira vse sklepe ali priporočila pod serijsko številko in s sklicevanjem na datum sprejetja.)

10.11.2021   
               
               
                  SL
               
               
                  Uradni list Evropske unije
               
               
                  L 397/32
               
            
         SKLEP št. 1/2021 SPECIALIZIRANEGA ODBORA, USTANOVLJENEGA S ČLENOM 8(1)(R) SPORAZUMA O TRGOVINI IN SODELOVANJU MED EVROPSKO UNIJO IN EVROPSKO SKUPNOSTJO ZA ATOMSKO ENERGIJO NA ENI STRANI TER ZDRUŽENIM KRALJESTVOM VELIKA BRITANIJA IN SEVERNA IRSKA NA DRUGI STRANI,
         
         z dne 28. septembra 2021
         glede podaljšanja obdobja iz člena 540(3), v katerem se lahko z Združenim kraljestvom izmenjujejo profili DNK in daktiloskopski podatki (2021/1946) (1)
         
         SPECIALIZIRANI ODBOR ZA SODELOVANJE NA PODROČJU KAZENSKEGA PREGONA IN PRAVOSODNO SODELOVANJE JE –
         ob upoštevanju Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum o trgovini in sodelovanju) in zlasti člena 540(3) Sporazuma,
         ob upoštevanju naslednjega:
         
                     (1)
                  
                  
                     Sporazum o trgovini in sodelovanju je bil podpisan 30. decembra 2020, začasno se je uporabljal od 1. januarja 2021, veljati pa je začel 1. maja 2021.
                  
               
                     (2)
                  
                  
                     V skladu s členom 540(3) Sporazuma o trgovini in sodelovanju sta se pogodbenici dogovorili, da lahko države članice Združenemu kraljestvu pošiljajo osebne podatke iz členov 530, 531, 534 in 536 do datuma ali datumov, ki jih Unija določi v skladu s členom 540(2), vendar ne dlje kot devet mesecev po začetku veljavnosti Sporazuma o trgovini in sodelovanju. Specializirani odbor za sodelovanje na področju kazenskega pregona in pravosodno sodelovanje lahko to obdobje enkrat podaljša za največ devet mesecev.
                  
               
                     (3)
                  
                  
                     Ocenjevanje, ki se zahteva v skladu s členom 540, do 30. septembra 2021 ne bo zaključeno. Da bi se državam članicam omogočilo, da Združenemu kraljestvu od 1. oktobra 2021 do zaključka ocenjevanja še naprej pošiljajo osebne podatke iz členov 530, 531, 534 in 536, je primerno, da Specializirani odbor za sodelovanje na področju kazenskega pregona in pravosodno sodelovanje podaljša obdobje iz člena 540(3) za devet mesecev, tj. do 30. junija 2022 –
                  
               SPREJEL NASLEDNJI SKLEP:
         
            Člen 1
            Obdobje, v katerem lahko države članice Združenemu kraljestvu še naprej pošiljajo osebne podatke iz členov 530, 531 in 534 Sporazuma o trgovini in sodelovanju ter mu pošiljajo nadaljnje razpoložljive osebne podatke in druge informacije iz člena 536 Sporazuma o trgovini in sodelovanju, se podaljša do 30. junija 2022.
         
         
            Člen 2
            Ta sklep začne veljati na dan sprejetja.
         
         
            V Bruslju in Londonu, 28. septembra 2021
            
               Za Specializirani odbor za sodelovanje na področju kazenskega pregona in pravosodno sodelovanje
            
            
               
                  sopredsedniki
               
               Chris JONES
               Stephen RYAN
               Bruno GENCARELLI
            
         
         
            (1)  V skladu s pravilom 9(2) Priloge 1 k Sporazumu o trgovini in sodelovanju sekretariat evidentira vse sklepe ali priporočila pod serijsko številko in s sklicevanjem na datum sprejetja.